10.

Za izpolnjevanje predloge LRCom iz Priloge I institucije uporabljajo navodila iz tega oddelka. Vrstica Pravna podlaga in navodila {1} Bilančne postavke (razen izvedenih finančnih instrumentov, poslov financiranja vrednostnih papirjev in fiduciarnih sredstev, vendar vključno z zavarovanji s premoženjem) Člen 429 Uredbe (EU) št. 575/2013 Institucije razkrijejo vsa sredstva, razen pogodb iz Priloge II k Uredbi (EU) št. 575/2013, kreditnih izvedenih finančnih instrumentov, poslov financiranja vrednostnih papirjev in fiduciarnih sredstev v skladu s členom 429(13) Uredbe (EU) št. 575/2013. Institucije pri vrednotenju teh sredstev upoštevajo načela iz člena 429(5) Uredbe (EU) št. 575/2013. Institucije v to polje vključijo prejeta denarna sredstva ali kakršen koli vrednostni papir, ki je nasprotni stranki zagotovljen prek poslov financiranja vrednostnih papirjev in se ohrani v bilanci stanja (tj. računovodska merila glede odprave pripoznanja v skladu z veljavnim računovodskim okvirom niso izpolnjena). {2} (Zneski sredstev, ki se odbijejo pri določanju temeljnega kapitala) Člen 429 (4)(a) in člen 499(2) Uredbe (EU) št. 575/2013 Institucije razkrijejo zneske regulativnih prilagoditev zneskov temeljnega kapitala na podlagi izbire v skladu s členom 499(2) Uredbe (EU) št. 575/2013, kakor je bilo razkrito v {LRCom;EU-23}. Institucije zlasti razkrijejo vrednost vsote vseh prilagoditev, ki se nanašajo na vrednost sredstev in se zahtevajo na podlagi: — členov 32 do 35 Uredbe (EU) št. 575/2013 ali — členov 36 do 47 Uredbe (EU) št. 575/2013 ali — členov 56 do 60 Uredbe (EU) št. 575/2013, kakor je ustrezno. Kadar je izbira za razkritje temeljnega kapitala narejena v skladu s členom 499(1)(a) Uredbe (EU) št. 575/2013, institucije upoštevajo izvzetja, druge možnosti in opustitve teh odbitkov iz členov 48, 49 in 79 Uredbe (EU) št. 575/2013, pri čemer se ne upošteva odstopanje iz poglavij 1 in 2 naslova I dela 10 Uredbe (EU) št. 575/2013. Nasprotno pa, kadar je izbira za razkritje temeljnega kapitala narejena v skladu s členom 499(1)(b) Uredbe (EU) št. 575/2013, institucije upoštevajo izvzetja, druge možnosti in opustitve teh odbitkov iz členov 48, 49 in 79 Uredbe (EU) št. 575/2013, pri čemer se upoštevajo tudi odstopanja iz poglavij 1 in 2 naslova I dela 10 Uredbe (EU) št. 575/2013. Da bi se preprečilo dvojno štetje, institucije ne sporočijo prilagoditev, ki se v skladu s členom 111 Uredbe (EU) št. 575/2013 že uporabljajo pri izračunu vrednosti izpostavljenosti v vrsticah 1, 4 in 12, prav tako tudi ne sporočijo prilagoditev, s katerimi se vrednost določenega sredstva ne odbije. Ker ta vrednost zmanjšuje mero skupne izpostavljenosti za izračun količnika finančnega vzvoda, jo institucije v tem polju navedejo v oklepaju (kar pomeni, da negativno vpliva na vsoto, ki jo je treba razkriti v {LRCom;3}). {3} Skupni znesek bilančnih izpostavljenosti (razen izvedenih finančnih instrumentov, poslov financiranja vrednostnih papirjev in fiduciarnih sredstev) (vsota vrstic 1 in 2) Vsota {LRCom;1} in {LRCom;2}. Institucije upoštevajo dejstvo, da {LRCom;2} negativno vpliva na to vsoto. {4} Nadomestitveni stroški, povezani z vsemi posli z izvedenimi finančnimi instrumenti (tj. brez gibljivega kritja v obliki denarnih sredstev) Členi 274, 295, 296, 297, 298, člen 429a in člen 429a(3) Uredbe (EU) št. 575/2013 Institucije razkrijejo tekoče nadomestitvene stroške iz člena 274(1) pogodb iz Priloge II k Uredbi (EU) št. 575/2013 in kreditne izvedene finančne instrumente, vključno tiste, ki niso vsebovani v bilanci stanja. Od teh nadomestitvenih stroškov se odšteje gibljivo kritje v obliki denarnih sredstev v skladu s členom 429a(3) Uredbe (EU) št. 575/2013, medtem ko se ne vključi gibljivo kritje v obliki denarnih sredstev, ki je prejeto iz poslov s CNS, izključenih v skladu s členom 429(11) Uredbe (EU) št. 575/2013. Kakor je določeno v členu 429a(1) Uredbe (EU) št. 575/2013, lahko institucije upoštevajo učinke pogodb o novaciji in drugih pogodb o pobotu v skladu s členom 295 Uredbe (EU) št. 575/2013. Pobot med različnimi kategorijami produktov se ne uporablja. Vendar lahko institucije izvedejo pobot znotraj kategorije produktov iz točke (25)(c) člena 272 Uredbe (EU) št. 575/2013 in kreditnih izvedenih finančnih instrumentov, kadar morajo upoštevati pogodbe o pobotu med različnimi kategorijami produktov iz člena 295(c) Uredbe (EU) št. 575/2013. Institucije vključijo vse kreditne izvedene finančne instrumente, ne le tistih iz trgovalne knjige. Institucije v to polje ne vključijo pogodb, merjenih na podlagi uporabe metode originalne izpostavljenosti v skladu s členom 429a(8) in členom 275 Uredbe (EU) št. 575/2013. {5} Pribitek za potencialno prihodnjo izpostavljenost, povezan z vsemi posli z izvedenimi finančnimi instrumenti (metoda tekoče izpostavljenosti) Členi 274, 295, 296, 297, 298, členi 299(2) in 429a Uredbe (EU) št. 575/2013. Institucije razkrijejo pribitek za potencialno prihodnjo izpostavljenost pogodb iz Priloge II k Uredbi (EU) 575/2013 in kreditnih izvedenih finančnih instrumentov, vključno tistih, ki niso vsebovani v bilanci stanja, pri čemer izvedejo izračun na podlagi metode tekoče izpostavljenosti (člen 274 Uredbe (EU) 575/2013 za pogodbe iz Priloge II k navedeni uredbi in člen 299(2) Uredbe (EU) 575/2013 za kreditne izvedene finančne instrumente) in uporabijo pravila za pobot v skladu s členom 429a(1) Uredbe (EU) 575/2013. Institucije lahko pri določanju vrednosti izpostavljenosti navedenih pogodb upoštevajo učinke pogodb o novaciji in drugih pogodb o pobotu v skladu s členom 295 Uredbe (EU) 575/2013. Pobot med različnimi kategorijami produktov se ne uporablja. Vendar lahko institucije izvedejo pobot znotraj kategorije produktov iz točke (25)(c) člena 272 Uredbe (EU) št. 575/2013 in kreditnih izvedenih finančnih instrumentov, kadar morajo upoštevati pogodbe o pobotu med različnimi kategorijami produktov iz člena 295(c) Uredbe (EU) št. 575/2013. V skladu s pododstavkom 2 člena 429a(1) Uredbe (EU) 575/2013 institucije pri določanju potencialne prihodnje kreditne izpostavljenosti kreditnih izvedenih finančnih instrumentov uporabljajo načela iz člena 299(2)(a) Uredbe (EU) 575/2013 za vse svoje kreditne izvedene finančne instrumente, ne le za tiste iz trgovalne knjige. Institucije v to polje ne vključijo pogodb, merjenih na podlagi uporabe metode originalne izpostavljenosti v skladu s členom 429a(8) in členom 275 Uredbe (EU) št. 575/2013. {EU-5a} Izpostavljenost, določena na podlagi metode originalne izpostavljenosti Člen 429a(8) in člen 275 Uredbe (EU) 575/2013 Institucije razkrijejo mero izpostavljenosti pogodb iz točk 1 in 2 Priloge II k Uredbi (EU) št. 575/2013, izračunano v skladu z metodo originalne izpostavljenosti iz člena 275 Uredbe (EU) št. 575/2013. Institucije, ki uporabljajo metodo originalne izpostavljenosti, ne zmanjšajo mere izpostavljenosti za znesek gibljivega kritja, prejetega v denarnih sredstvih, v skladu s členom 429a(8) Uredbe (EU) št. 575/2013. Institucije, ki ne uporabljajo metode originalne izpostavljenosti, ne izpolnijo tega polja. Institucije v to polje ne vključijo pogodb, merjenih na podlagi uporabe metode tekoče izpostavljenosti v skladu s členom 429a(1) in členom 274 Uredbe (EU) št. 575/2013. {6} Razveljavitev zmanjšanja zavarovanja z izvedenimi finančnimi instrumenti, kadar se to odbije od sredstev v bilanci stanja v skladu z veljavnim računovodskim okvirom Člen 429a(2) Uredbe (EU) št. 575/2013 Institucije razkrijejo znesek katerega koli zavarovanja s premoženjem, kadar izdaja tega zavarovanja s premoženjem zmanjša znesek sredstev v okviru veljavnega računovodskega okvira, kakor je določeno v členu 429a(2) Uredbe (EU) št. 575/2013. Institucije v to polje ne vključijo začetnega kritja za posle z izvedenimi finančnimi instrumenti, katerih kliring se izvede prek kvalificirane centralne nasprotne stranke (KCNS), ali gibljivega kritja v obliki denarnih sredstev, kakor je določeno v členu 429a(3) Uredbe (EU) št. 575/2013. {7} (Odbitki terjatev za gibljivo kritje v obliki denarnih sredstev, ki je zagotovljeno v poslih z izvedenimi finančnimi instrumenti) Člen 429a(3) Uredbe (EU) št. 575/2013 Institucije razkrijejo terjatve za gibljivo kritje, plačano nasprotni stranki v obliki denarnih sredstvih v poslih z izvedenimi finančnimi instrumenti, če se od institucije zahteva, da v skladu z veljavnimi računovodskimi okviri te denarne terjatve pripozna kot sredstva, pod pogojem da so izpolnjeni pogoji iz točk (a) do (e) člena 429a(3) Uredbe (EU) št. 575/2013. Razkriti znesek se prav tako vključi v {LRCom;1}. Ker ta vrednost zmanjšuje mero skupne izpostavljenosti za izračun količnika finančnega vzvoda, jo institucije v tem polju navedejo v oklepaju (kar pomeni, da negativno vpliva na vsoto, ki jo je treba razkriti v {LRCom;11}). {8} (Izključen del trgovalnih izpostavljenosti, za katere je izveden kliring prek CNS) Člen 429(11) Uredbe (EU) št. 575/2013 Institucije razkrijejo izključene trgovalne izpostavljenosti do KCNS iz poslov z izvedenimi finančnimi instrumenti, za katere je izveden kliring, če so izpolnjeni pogoji iz člena 306(1)(c) Uredbe (EU) 575/2013. Del zgoraj navedenega zneska, ki je povezan z nadomestitvenimi stroški, se razkritje kot bruto gibljivo kritje v obliki denarnih sredstev. Razkriti znesek se prav tako ustrezno vključi v: {LRCom;1}, {LRCom;4}, {LRCom;5} in {LRCom;EU-5a}. Ker ta vrednost zmanjšuje mero skupne izpostavljenosti za izračun količnika finančnega vzvoda, jo institucije v tem polju navedejo v oklepaju (kar pomeni, da negativno vpliva na vsoto, ki jo je treba razkriti v {LRCom;11}). {9} Prilagojeni efektivni hipotetični znesek, ki se nanaša na prodane kreditne izvedene finančne instrumente Člen 429a(5) do (7) Uredbe (EU) 575/2013 Institucije razkrijejo omejeno hipotetično vrednost, ki se nanaša na prodane kreditne izvedene finančne instrumente (tj. kadar institucija nasprotni stranki zagotavlja kreditno zavarovanje), kakor je določeno v členu 429a(5) do (7) Uredbe (EU) 575/2013. {10} (Prilagojene efektivne hipotetične razlike in zmanjšanje pribitkov za prodane kreditne izvedene finančne instrumente) Člen 429a(5) do (7) Uredbe (EU) 575/2013 Institucije razkrijejo omejeno hipotetično vrednost, ki se nanaša na kupljene kreditne izvedene finančne instrumente (tj. kadar institucija od nasprotne stranke kupuje kreditno zavarovanje), na podlagi iste referenčne osnove kot v primeru kreditnih izvedenih finančnih instrumentov, ki jih proda institucija, preostala zapadlost tega kupljenega kreditnega zavarovanja pa je enaka ali daljša od preostale zapadlosti prodanega zavarovanja. Zato ta vrednost ne sme biti večja od vrednosti za vsako referenčno osnovo, vpisane v {LRCom;9}. Ker ta vrednost zmanjšuje mero skupne izpostavljenosti za izračun količnika finančnega vzvoda, jo institucije v tem polju navedejo v oklepaju (kar pomeni, da negativno vpliva na vsoto, ki jo je treba razkriti v {LRCom;11}). {11} Skupni znesek izpostavljenosti za izvedene finančne instrumente (vsota vrstic od 4 do 10) Vsota {LRCom;4}, {LRCom;5}, {LRCom;EU-5a}, {LRCom;6}, {LRCom;7}, {LRCom;8}, {LRCom;9} in {LRCom;10}. Institucije upoštevajo dejstvo, da {LRCom;7}, {LRCom;8} in {LRCom;10} negativno vplivajo na to vsoto. {12} Bruto sredstva iz poslov financiranja vrednostnih papirjev (brez priznanja pobota) po prilagoditvi za računovodske posle, knjižene kot prodaja Člen 4(1)(77), člen 206 in člen 429b(5) Uredbe (EU) 575/2013 Institucije razkrijejo knjigovodsko vrednost iz bilance stanja v okviru veljavnega računovodskega okvira poslov financiranja vrednostnih papirjev, ki so zajeti ali ne v okvirni pogodbi o pobotu v skladu s členom 206 Uredbe (EU) št. 575/2013, pri čemer so pogodbe pripoznane kot sredstva v bilanci stanja, ne da bi se predvideval kakršen koli bonitetni ali računovodski pobot ali učinki zmanjševanja tveganja (tj. knjigovodska vrednost iz bilance stanja, prilagojena učinkom računovodskega pobota ali zmanjševanja tveganja). Poleg tega, če se posel financiranja vrednostnih papirjev pripozna kot prodaja v okviru veljavnega računovodskega okvira, institucije razveljavijo vse računovodske vknjižbe v zvezi s prodajo v skladu s členom 429b(5) Uredbe (EU) št. 575/2013. Institucije v to polje ne vključijo prejetih denarnih sredstev ali kakršnega koli vrednostnega papirja, ki je nasprotni stranki zagotovljen prek zgoraj navedenih poslov in se ohrani v bilanci stanja (tj. računovodska merila glede odprave pripoznanja niso izpolnjena). {13} (Pobotani zneski denarnih obveznosti in terjatev iz bruto sredstev v poslih financiranja vrednostnih papirjev) Člen 4(1)(77), člen 206, člen 429(5)(d), člen 429(8) in člen 429b(5) Uredbe (EU) št. 575/2013 Institucije razkrijejo pobotane zneske denarnih obveznosti iz bruto sredstev v poslih financiranja vrednostnih papirjev v skladu s členom 429(8) Uredbe (EU) št. 575/2013. Ker ta vrednost zmanjšuje mero skupne izpostavljenosti za izračun količnika finančnega vzvoda, jo institucije v tem polju navedejo v oklepaju (kar pomeni, da negativno vpliva na vsoto, ki jo je treba razkriti v {LRCom;16}). {14} Izpostavljenost iz naslova kreditnega tveganja nasprotne stranke za sredstva iz poslov financiranja vrednostnih papirjev Člen 429b(1) Uredbe (EU) št. 575/2013 Institucije razkrijejo pribitek za kreditno tveganje nasprotne stranke pri poslih financiranja vrednostnih papirjev, vključno s tistimi, ki so zunajbilančni, v skladu s členom 429b(2) ali (3) Uredbe (EU) št. 575/2013, kakor je ustrezno. Institucije v tem polju upoštevajo posle v skladu s členom 429b(6)(c) Uredbe (EU) št. 575/2013. Institucije v to polje ne vključijo poslov financiranja vrednostnih papirjev, kadar ima institucija vlogo agenta in zagotovi odškodnino ali jamstvo strankam ali nasprotnim strankam, omejeno na razliko med vrednostjo vrednostnega papirja ali denarnih sredstev, ki jih je posodila stranka, in vrednostjo zavarovanja s premoženjem, ki ga je zagotovil kreditojemalec, v skladu s členom 429b(6)(a) Uredbe (EU) št. 575/2013. Institucije namesto tega navedene postavke vključijo v {LRCom;15}. {EU-14a} Odstopanje za posle financiranja vrednostnih papirjev: izpostavljenost iz naslova kreditnega tveganja nasprotne stranke v skladu s členom 429b(4) in členom 222 Uredbe (EU) št. 575/2013 Člen 429b(4) in člen 222 Uredbe (EU) 575/2013 Institucije razkrijejo pribitke za posle financiranja vrednostnih papirjev, vključno s tistimi, ki so zunajbilančni, izračunane v skladu s členom 222 Uredbe (EU) 575/2013, za katere se uporablja 20-odstotni spodnji prag za ustrezno utež tveganja. Institucije v tem polju upoštevajo posle v skladu s členom 429b(6)(c) Uredbe (EU) št. 575/2013. Institucije v tem polju ne upoštevajo poslov, za katere se pribitek, vključen v vrednost mere skupne izpostavljenosti za izračun količnika finančnega vzvoda, določi v skladu z metodo iz člena 429b(1) Uredbe (EU) 575/2013. {15} Izpostavljenost poslov, pri katerih ima institucija vlogo agenta Člen 429b, (2), (3) in (6)(a) Uredbe (EU) 575/2013 Institucije razkrijejo vrednost izpostavljenosti poslov financiranja vrednostnih papirjev, kadar ima institucija vlogo agenta in zagotovi odškodnino ali jamstvo strankam ali nasprotnim strankam, omejeno na razliko med vrednostjo vrednostnega papirja ali denarnih sredstev, ki jih je posodila stranka, in vrednostjo zavarovanja s premoženjem, ki ga je zagotovil kreditojemalec, v skladu s členom 429b(6)(a) Uredbe (EU) št. 575/2013, pri čemer je ta sestavljena le iz pribitkov, določenih v skladu s členom 429b(2) ali (3) Uredbe (EU) št. 575/2013, kakor je ustrezno. Institucije v to polje ne vključijo poslov v skladu s členom 429b(6)(c) Uredbe (EU) št. 575/2013. {EU-15a} (Izključen del trgovalnih izpostavljenosti iz poslov financiranja vrednostnih papirjev, za katere je izveden kliring prek CNS) Člen 429(11) in člen 306(1)(c) Uredbe (EU) št. 575/2013 Institucije razkrijejo izključen del trgovalnih izpostavljenosti iz poslov financiranja vrednostnih papirjev, za katere je izveden kliring prek CNS, če so izpolnjeni pogoji iz člena 306(1)(c) Uredbe (EU) 575/2013. Kadar je izključeni del poslov s CNS vrednostni papir, se ne vključi v to polje, razen če gre za ponovno zastavljeni vrednostni papir, ki je v skladu z veljavnim računovodskim okvirom (tj. v skladu s prvim stavkom člena 111(1) Uredbe (EU) št. 575/2013) v celoti vključen. Ker ta vrednost zmanjšuje mero skupne izpostavljenosti za izračun količnika finančnega vzvoda, jo institucije v tem polju navedejo v oklepaju (kar pomeni, da negativno vpliva na vsoto, ki jo je treba razkriti v {LRCom;16}). {16} Skupni znesek izpostavljenosti iz poslov financiranja vrednostnih papirjev (vsota vrstic od 12 do 15a) Institucije razkrijejo vsoto {LRCom; 12}, {LRCom;EU-12a}, {LRCom;13}, {LRCom;14}, {LRCom;15} in {LRCom;EU-15a}. Institucije upoštevajo dejstvo, da {LRCom;13} in {LRCom;EU-15a} negativno vplivajo na to vsoto. {17} Zunajbilančne izpostavljenosti pri bruto hipotetičnem znesku Člen 429(10) Uredbe (EU) št. 575/2013 Institucije razkrijejo nominalno vrednost vseh zunajbilančnih postavk, kakor so določene v členu 429(10) Uredbe (EU) št. 575/2013, preden se uporabi prilagoditev s konverzijskimi faktorji. {18} (Pilagoditev za konverzijo v kreditne nadomestitvene vrednosti) Člen 429(10) Uredbe (EU) št. 575/2013 Institucije vključijo razliko v vrednosti med nominalno vrednostjo zunajbilančnih postavk, kakor je bila razkrita v {LRCom;17}, in vrednostjo skupne mere izpostavljenosti zunajbilančnih postavk, kakor je navedena v {LRCom;19}. Ker ta vrednost zmanjšuje mero skupne izpostavljenosti za izračun količnika finančnega vzvoda, vrednost, razkrita v tem polju, negativno vpliva na vsoto, ki jo je treba razkriti v {LRCom;19}). {19} Druge izpostavljenosti za zunajbilančne postavke (vsota vrstic 17 in 18) Členi 429(10), 111(1) in 166(9) Uredbe (EU) št. 575/2013 Institucije razkrijejo vrednosti mere skupne izpostavljenosti za zunajbilančne postavke, določene v skladu s členom 429(10) Uredbe (EU) št. 575/2013, pri čemer se upoštevajo ustrezni konverzijski faktorji. Institucije upoštevajo dejstvo, da {LRCom;18} negativno vpliva na to vsoto. {EU-19a} (Izpostavljenosti znotraj skupine (na posamični podlagi), izvzete v skladu s členom 429(7) Uredbe (EU) št. 575/2013 (bilančne in zunajbilančne izpostavljenosti)) Člen 429(7) in člen 113(6) Uredbe (EU) št. 575/2013 Institucije razkrijejo izpostavljenosti, ki niso bile konsolidirane na ustrezni stopnji konsolidacije in so lahko upravičene do obravnave iz člena 113(6) Uredbe (EU) št. 575/2013, če so izpolnjeni vsi pogoji iz točk (a) do (e) člena 113(6) Uredbe (EU) št. 575/2013 in kadar pristojni organi dajo odobritev. Razkriti znesek mora biti vključen tudi v zgoraj navedena ustrezna polja, kot da se ne bi uporabljalo nobeno izvzetje. Ker ta vrednost zmanjšuje mero skupne izpostavljenosti za izračun količnika finančnega vzvoda, jo institucije v tem polju navedejo v oklepaju (kar pomeni, da negativno vpliva na vsoto, ki jo je treba razkriti v {LRCom;21}). {EU-19b} (Izvzetje izpostavljenosti v skladu s členom 429(14) Uredbe (EU) št. 575/2013 (bilančne in zunajbilančne izpostavljenosti)) Člen 429(14) Uredbe (EU) št. 575/2013 Institucije razkrijejo izpostavljenosti, izvzete v skladu s členom 429(14) Uredbe (EU) št. 575/2013, kadar so izpolnjeni pogoji iz navedenega člena in kadar pristojni organi dajo odobritev. Razkriti znesek mora biti vključen tudi v zgoraj navedena ustrezna polja, kot da se ne bi uporabljalo nobeno izvzetje. Ker ta vrednost zmanjšuje mero skupne izpostavljenosti za izračun količnika finančnega vzvoda, jo institucije v tem polju navedejo v oklepaju (kar pomeni, da negativno vpliva na vsoto, ki jo je treba razkriti v {LRCom;21}). {20} Temeljni kapital Členi 429(3), 499(1) in (2) Uredbe (EU) št. 575/2013. Institucije razkrijejo znesek temeljnega kapitala, izračunanega glede na izbiro, narejeno v skladu s členom 499(2) Uredbe (EU) št. 575/2013, kakor je bilo razkrito v {LRCom;EU-23}. Kadar se je institucija odločila, da bo temeljni kapital razkrila v skladu s členom 499(1)(a) Uredbe (EU) št. 575/2013, razkrije znesek temeljnega kapitala, kakor je izračunan v skladu s členom 25 Uredbe (EU) št. 575/2013, pri čemer ne upošteva izvzetij iz poglavij 1 in 2 naslova I dela 10 Uredbe (EU) št. 575/2013. Nasprotno pa, kadar se je institucija odločila, da bo temeljni kapital razkrila v skladu s členom 499(1)(b) Uredbe (EU) št. 575/2013, razkrije znesek temeljnega kapitala, kakor je izračunan v skladu s členom 25 Uredbe (EU) št. 575/2013, pri čemer upošteva izvzetja iz poglavij 1 in 2 naslova I dela 10 Uredbe (EU) št. 575/2013. {21} Mera skupne izpostavljenosti za izračun količnika finančnega vzvoda (vsota vrstic 3, 11, 16, 19, EU-19a in EU-19b) Institucije razkrijejo vsoto {LRCom;3}, {LRCom;11}, {LRCom;16}, {LRCom;19}, {LRCom;EU-19a} in {LRCom;EU-19b}. Institucije upoštevajo dejstvo, da {LRCom;EU-19a} in {LRCom;EU-19b} negativno vplivajo na to vsoto. {22} Količnik finančnega vzvoda Institucije razkrijejo{LRCom;20}, deljeno z {LRCom;21}, ki se izrazi kot odstotek. {EU-23} Izbira prehodne ureditve za opredelitev mere kapitala Člen 499(2) Uredbe (EU) št. 575/2013 Institucije navedejo, katere prehodne ureditve so izbrale za namene zahtev po razkritju v zvezi s kapitalom, in sicer tako da razkrijejo eno od naslednjega: — „opredelitev, ki ne zajema predhodnih ureditev“, če institucija izbere, da bo razkrila količnik finančnega vzvoda v skladu s členom 499(1)(a) Uredbe (EU) št. 575/2013; — „opredelitev, ki zajema predhodne ureditve“, če institucija izbere, da bo razkrila količnik finančnega vzvoda v skladu s členom 499(1)(b) Uredbe (EU) št. 575/2013. {EU-24} Znesek fiduciarnih postavk, za katere je bilo odpravljeno pripoznanje, v skladu s členom 429(13) Uredbe (EU) št. 575/2013 Institucije razkrijejo znesek fiduciarnih postavk, za katere je bilo odpravljeno pripoznanje, v skladu s členom 429(13) Uredbe (EU) št. 575/2013.